રાતે દસ વાગ્યા પછી ફટાકડા નહીં ફોડવાના ફરમાનનું આમ તો શહેરમાં મોટાભાગે ક્યાંય પાલન થતુ દેખાતુ નથી. આમ છતાં પોલીસ એકલ-દોકલ કેસ કરીને કાયદાનું પાલન કરાવી રહી છે. બે દિવસ અગાઉ અમરાઈવાડીમાં બે શખ્સોને રાતે દસ વાગ્યા પછી ફટાકડા ફોડતા પકડ્યા બાદ ગત રાતે રામોલના ડીસ્ટાફ સ્કવોડે એક યુવકને રાતે ૧૧.૩૦ વાગ્યાની આસપાસ જાહેર રોડ પર ફટાકડા ફોડતા પકડી પાડ્યો હતો. સર્વેલન્સ સ્કવોડના પી.એસ.આઇ. વી.બી વાઘેલાએ ફરિયાદ કરી છે કે, તેમની ટીમ પેટ્રોલીંગમા હતી ત્યારે શીવાલીક બંગ્લોઝ નજીક એક યુવક જાહેરમાં ફટાકડા ફોડતો હતો. તેને પકડી તપાસ કરતા તેનું નામ જીતુ શીવાભાઈ પંચાલ (ઉં.૨૮, રહે. સત્યમ આવાસ, ઔડાના મકાનમાં, રામોલ) હોવાનું જાણવા મળ્યું હતુ. .